Lav et referat af nedenstående tekst:

Tekst:
Publikum var søndag vidner til en neglebidende tæt afslutning i Made in Himmerland. Danske Rasmus Højgaard fandt for alvor sit storspil frem og hentede hele seks slag ind på den førende spanier på sidstedagen. Det betød, at danskeren til syvende og sidst kunne løfte den store pokal efter et vaskeægte omspilsdrama. Sejren i Made in Himmerland indbragte ham tilmed 3,8 millioner kroner. Der var først efter sjette omspilshul, at 22-årige Højgaard kunne række hænderne i vejret. På dette hul sendte spanske Ignacio Elvira bolden helt ud af banen, og det udnyttede Højgaard til at sikre sig sejren, da han sendte bolden i hul på fire slag, hvilket svarede til at gå banen i par. Første gang nogensinde Maratondysten kunne dog allerede have været afgjort runden forinden, da Rasmus Højgaard sendte et drive helt ud i det høje græs. Med et eminent putt lykkedes det dog danskeren at holde sig inde i kampen. Og få øjeblikke senere vandt Rasmus Højgaard så Made in Himmerland som den første dansker nogensinde. Det er hans fjerde sejr på Europas førende golftour. Made in Himmerland blev første gang spillet i 2014. I år var niende udgave af turneringen. Næste år skal den ikke spilles i Himmerland.

Referat:
Rasmus Højgaard er den første dansker til at vinde Made in Himmerland.